RAM จับมือ THG-VIBHA ร่วมทุนสร้าง “รพ.เอกชน” ปทุมธานี มูลค่า 2.7 พันลบ.
RAM ผนึก THG-VIBHA ร่วมทุนสร้าง “รพ.เอกชน” ใน Jin Wellbeing Country จ.ปทุมธานี งบประมาณในการลงทุนประมาณ 2,700 ลบ.
RAM ผนึก THG-VIBHA ร่วมทุนสร้าง “รพ.เอกชน” ใน Jin Wellbeing Country จ.ปทุมธานี งบประมาณในการลงทุนประมาณ 2,700 ลบ.
8 มี.ค. 2565

บริษัท โรงพยาบาลรามคำแหง จำกัด (มหาชน) หรือ RAM เปิดเผยว่า ที่ประชุมคณะกรรมการบริษัทมีมติให้ร่วมลงทุนใน โครงการโรงพยาบาลธนบุรี รังสิต จำนวน 10,800,000 หุ้น ราคาหุ้นละ 100 บาท รวมเป็นเงิน 1,080,000,000 บาท โดยเป็นการร่วมลงทุนเพื่อประกอบกิจการโรงพยาบาลเอกชน ขนาด 250 เตียง ตั้งอยู่บริเวณโครงการ Jin Wellbeing Country ติดถนนพหลโยธิน บริเวณ กม. 36+550 ต. คลองหนึ่ง อ. คลองหลวง จ. ปทุมธานี เนื้อที่ 20-0-08 ไร่ งบประมาณในการลงทุนประมาณ 2,700 ล้านบาท
โดย RAM จะถือหุ้น 40% ร่วมกับ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG จำนวน 30%, บริษัท โรงพยาบาลวิภาวดี จำกัด (มหาชน) หรือ VIBHA จำนวน 10% และกลุ่มแพทย์ นพ.นภสินธุ์ เถกิงเดช จำนวน 20%